Trafodwch pam fod gwybodaeth pwnc athrawon yn bwysig mewn perthynas ag addysgu Iaith a Mathemateg mewn ysgolion cynradd yng Nghymru.
Trafodir pwysigrwydd gwybodaeth pwnc wrth addysgu Iaith a Mathemateg mewn ysgolion cynradd Cymru yn y traethawd hwn, wrth eu cysylltu â’r hyn gwelwyd ar y Profiad Addysgu Proffesiynol. Trafodir dosbarth o ddeuddeg pum disgybl ym mlwyddyn 2 yn benodol. Cyfeiria’r traethawd hwn at sgil iaith angenrheidiol sef ‘sillafu geiriau aml eu defnydd yn gywir’, sef yr agwedd ‘Llawysgrifen, Cystrawen, Atalnodi, Sillafu’ yn yr elfen ‘Ysgrifennu’n gywir’ o Fframwaith y Cyfnod Sylfaen (Cwricwlwm Cymru, 2015). Ar gyfer Mathemateg, edrychaf at sgil ‘galw i gof dablau lluosi 2, 5 a 10 a’u defnyddio’ sy’n dod o’r elfen ‘Defnyddio ffeithiau rhif a’r berthynas rhwng rhifau’ a’r llinyn ‘Defnyddio sgiliau rhif’ (Cwricwlwm Cymru, 2015).
Yn ôl erthygl o’r wefan Maths.manchester.ac.uk (2019), “a teacher's ability to prepare effective lessons and to respond perceptively and flexibly to the multitude of difficulties that pupils encounter… is dependent on their own depth of understanding of the topics involved and their own powers of [mathematical] thinking, as well as their more general pedagogical skills and understandings”. Nodir y safonau Statws Athro Cymwysedig (2009) yn safon S2: Gwybodaeth a dealltwriaeth, ‘fod ganddynt wybodaeth a dealltwriaeth gadarn o'r pwnc neu’r pynciau y maent wedi'u hyfforddi i addysgu ynddynt’, sy’n pwysleisio’r angen i bob athro cael dealltwriaeth gref o fewn y pwnc ag addysgwyd.
Mewn erthygl o’r Telegraph (2011), dywed Nick Gibb “it is vital that all children can grasp and master arithmetic while they are still at primary school. If we fail children at this early stage, the risk is they will never catch up. It is important that pupils are fluent in calculation and have learnt the multiplication tables by heart before they leave primary school”. Pwysleisir hyn fod y gallu i ddefnyddio tablau lluosi hefyd yn sgil gydol oes, ac nid sgil i’r ystafell dosbarth yn unig.

Dywed Gove (2010) “A solid foundation in reading is crucial to a child’s success as they progress through primary school, into secondary school and then in later life.” Pwysleisir hyn fod sgiliau iaith yn hanfodol ac yn sgiliau gydol oes. Gweler y sgil dan sylw, sef ‘Sillafu geiriau aml eu defnydd yn gywir’ ei gofnodi ym mlwyddyn 1 a 2 yn Fframwaith y Cyfnod Sylfaen. Cyfeirir Gove (2010) yn yr erthygl ‘Reading at an early age the key to success’ at bwysigrwydd y sgil llythrennedd trwy ddatblygu ffoneg yn y disgyblion ‘We are determined to raise literacy standards in our schools, especially of those not achieving the expected level - a light-touch phonics-based check will provide reassurance that children in year 1 have learned this important skill, will enable us to pinpoint those who are struggling at an early age and will give them the help they need before it is too late.’ (Gov.uk, 2019). Pwysleisir hyn fod datblygiad llythrennedd disgyblion yn dechrau wrth ddarllen a datblygu ffoneg. Heb y sgiliau a’r gallu yma, bydd yn amhosib i’r disgyblion datblygu’r sgil o ‘sillafu geiriau aml eu defnydd yn gywir’ (Cwricwlwm Cymru, 2015). Felly, rhaid sicrhau fod gan y disgyblion dealltwriaeth safadwy o ffoneg er mwyn parhau i ddatblygu eu sgiliau llythrennedd.
Mae Jim Rose yn cytuno gyda barn Gove (2010) ac Estyn am bwysigrwydd eang ffoneg ar ddatblygiad sgiliau Iaith yn ysgolion cynradd. Mewn adroddiad yn 2005, dywed Rose ‘the development of speaking and listening skills requires fuller and more intensive attention to make sure that children acquire a good stock of words, learn to listen attentively, and speak clearly and confidently’ (Rose, J., 2005).

Yn ystod y cyfnod Profiad Addysgu Proffesiynol (PAP) gwelwyd esiampl o ymarferion ‘sillafu geiriau aml eu defnydd yn gywir’ wrth wneud ymarferion sillafu ambell waith pob wythnos ac yna prawf un waith yr wythnos. Wrth wneud hyn, maent yn sicrhau datblygiad o’r sgil ac yn hybu defnydd cywir o’r eirfa yn eu gwaith. Roedd y grwpiau gallu gwahanol yn cael eu gosod geiriau o lefelau gwahanol er mwyn sicrhau fod y disgyblion yn gallu sillafu geiriau syml cyn symud ymlaen i eiriau o lefel uwch. Wrth i’r disgyblion dechrau gyda’r geiriau mwyaf syml, megis ‘mae, cat, bag’, maent yn dilyn damcaniaeth Lev Vygotski o’r ‘Parth Datblygiad Procsimol’ sef y ‘bwlch rhwng yr hyn y gall plentyn ei wneud ar ei ben ei hun a’r hyn sy’n bosib iddo ei wneud gyda chymorth. Ni all plentyn gymryd y cam nesaf yn ei ddatblygiad heblaw ei fod yn cael ei gynorthwyo drwy’r PDP. Gelwir y gefnogaeth yma yn sgaffaldio, a chaiff ei ystyried yn rôl allweddol oedolion/athrawon.’  (Nelson, S., 2015). Wrth i’r disgyblion meistroli sillafu’r geiriau syml aml eu defnydd yn gywir, yna byddent yn symud ymlaen i’r cam nesaf gyda geiriau mwy anodd. Credai Vygotsky mai trwy sgaffaldio’r dysgwyr yn y modd yma yw’r ffordd gorau i gynorthwyo dysgwyr (Doolittle, P.E., 1997).
Er mwyn ymarfer y geiriau yma, roedd yr athrawes yn darparu byrddau gwyn i’r disgyblion er mwyn iddyn nhw sillafu’r geiriau arni. Arsylwyd yr athrawes yn dweud y gair wrth bwysleisio’r llythyron unigol ar lafar, wrth amlygu sŵn y ffonemau. Dywed Ofsted ‘the best phonics teaching is charecterised by planned structure, fast pace, praise and reinforcement, perceptive responses, active participation by all children and evidence of progress’ (Ofsted, 2010). Wrth arsylwi a chyfrannu at y gwersi yma yn ystod y cyfnod PAP, sylweddolaf fod yr athrawes yn dilyn y nodau yma wrth roi amser penodol i’r disgyblion ysgrifennu’r gair ar eu byrddau, ac yna gwobrwyo disgyblion ag oedd yn ymdrechu i gwblhau’r dasg i safon ganmoladwy. Fodd bynnag, dadleuir Estyn (2007) ‘nid yw pob disgybl yn gallu ymdopi a gofynion rhaglen mor gyflym. Mae angen mwy o amser ar rai disgyblion i gadarnhau ac atgyfnerthu eu dysgu’. Gwelais hyn wrth i ddisgyblon y grŵp gallu is trafferthu ysgrifennu’r gair are u byrddau am ei fod yn cymryd fwy o amser iddyn nhw feddwl am ba lythrennau oedd y gair yn cynnwys. Gwelir problem fawr gyda ffoneg yn y dosbarth flwyddyn 2 yma, yn enwedig yn y grŵp gallu is. Er roedden nhw’n ymarfer y geiriau penodol yma sawl gwaith yr wythnos, roden nhw’n parhau i’w sillafu’n anghywir. Gwelais y gair ‘mae’ wedi ei sillafu fel ‘mhau’, ‘mai’ neu ‘may’, sy’n dangos felly fod y disgyblion methu adnabod synau’r llythrennau gwahanol. Yn ychwanegol i hyn, roedd y disgyblion ag oedd ar lefel isel iawn yn ieithyddol yn ysgrifennu hyd yn oed ‘mia’, sy’n dangos eu bod methu adnabod y drefn mae’n synau unigol yn ei wneud. I ychwanegu at hyn, roedd sawl disgybl, yn cynnwys disgyblon o’r grŵp gallu uwch yn methu adnabod y llythrennau dwbl gwahanol, er enghraifft y gair ‘cath’. Wrth gael y disgyblion i gofnodi’r gair yma, gwelais ‘caff’, ‘cad’, a hyd yn oed ‘cach’ am fod y disgyblion gwanaf yn ansicr iawn o’u llythrennau dwbl. Wrth edrych ar Fframwaith y Cyfnod Sylfaen, gwelir fod ‘gwahaniaethu rhwng llythrennau’ yn sgil dosbarth derbyn, a dylai fod gallu ‘sillafu rhai geiriau mewn modd confensiynol gan gynnwys geiriau cytsain-llafariad-cytsain, a llythrennau dwbl, e.e. rh, ff’ erbyn blwyddyn 2 (Cwricwlwm Cymru, 2015). Erbyn blwyddyn 3, nodir y ‘Rhaglen Astudio Cyfnod Allweddol 2 Cymraeg ‘dylai disgyblion ‘sillafu pob gair aml ei ddefnydd yn gywir’ (Cwricwlwm Cymru, 2016), felly mae’n bwysig datblygu’r sgil yma o’r meithrin er mwyn sicrhau fod y disgyblion yn cwrdd â gofynion y cwricwlwm.
Dilynir yr athrawes dosbarth geirfa amlygir o ‘Tric a Chlic’, sef cynllun ffoneg synthetig er mwyn ‘addysgu sain llythrennau, yna cyfuno'r seiniau (adeiladu) i ddarllen a segmentu seiniau (torri) i sillafu’ (Peniarth, 2019).  Wrth wneud hyn felly, gwelir bod gwybodaeth pwnc athrawon yn cynnwys adnabyddiaeth o allu’r dysgwr a bod angen addasu’r eirfa a rhoddwyd er mwyn sicrhau nad oedd y geiriau’n rhy heriol iddynt. Cytuna Estyn fod gwybodaeth pwnc yr athrawes yn hanfodol wrth addysgu ffoneg i ddysgwyr. Dywed ‘dylid ystyried p’un a yw athrawon yn glir ynglŷn â’r amcanion dysgu a dilyniant mewn perthynas â datblygu medrau disgyblion a’u bod mewn sefyllfa dda i rannu’r wybodaeth hon gyda disgyblion a rhieni’ (Estyn, 2014). Amlygir hyn dylai athrawon fod yn ymwybodol ac yn barod i weithredu ar ymateb y rheini ynglŷn â datblygiad eu plant. Yn ôl Estyn (2007), ‘lle mae’r arfer yn fwyaf effeithiol, mae ysgolion yn cyflwyno’r gwaith yn raddol fel ei fod yn cyfateb i anghenion dysgu’r rhan fwyaf o’r disgyblion. Mae hyn yn hanfodol i lwyddiant cynnar a parhaus disgyblion wrth ennill medrau ffonig’. Amlygir Estyn felly fod dealltwriaeth yr athrawon ar gynnydd ac ansawdd gwaith eu disgyblion yn hanfodol er mwyn sicrhau llwyddiant y disgyblion o fewn y sgil.
Gwelais wybodaeth pwnc yr athrawes yn cael ei weithredu yn fy nghyfnod o fewn dosbarth flwyddyn 2 wrth iddi benderfynu gadael i ambell ddisgybl defnyddio beiro i wneud eu gwaith ysgrifenedig. Sylweddolir yr athrawes mai sgil blwyddyn 3 oedd hyn, ond deallodd yr athrawes fod y disgyblion penodol yn barod i ddefnyddio beiro gan fod eu sgiliau ysgrifenedig yn ddatblygedig a’u llawysgrifen o ansawdd dda. Nodir y ‘Rhaglen Astudio ar gyfer Cymraeg Cyfnodau Allweddol 2-4’ dylai disgyblion ym mlwyddyn 3 ‘cynhyrchu llawysgrifen ddarllenadwy a chyflwyno’u gwaith mewn modd priodol gan gyfuno llythrennau mewn ambell air’ (Cwricwlwm Cymru, 2016), sgil oedd y disgyblion penodol yma’n cwrdd yn barod ym mlwyddyn 2.
[bookmark: _GoBack]Wrth dreulio cyfnod o amser yn ddosbarth flwyddyn 2, edrychaf ar y sgil ‘galw i gof dablau lluosi 2, 5 a 10 a’u defnyddio’ (Cwricwlwm Cymru, 2015). Gwelir o fewn y cyfnod treuliais yn y dosbarth fod gwybodaeth pwnc yr athrawes yn hanfodol er mwyn sicrhau dealltwriaeth gadarn o’r pwnc i’r disgyblion. Dywed Ann Keane, Prif Arolygydd Estyn, ‘Mae bron i bedair ymhob 10 yn foddhaol - cynnydd bychan ar ffigwr y llynedd. Gwendid yn sgiliau rhifedd rhai disgyblion oedd un o'r rhesymau am hyn - 'dy ni wedi edrych yn agos ar hyn eleni - a diffyg hyder disgyblion wrth ddefnyddio'r sgiliau hyn yn rhan o'r cwricwlwm.’ (Cymru Fyw, 2015). Dengys hyn fod rhaid gwella sgiliau rhif y disgyblion er mwyn sicrhau llwyddiant o fewn y sgil er mwyn llwyddo o fewn y pwnc.
Wrth adlewyrchu ar y Profiad Addysgu Proffesiynol, gwelais amrywiaeth o dechnegau gwahanol yn cael eu defnyddio er mwyn addysgu’r tablau lluosi gyda’r disgyblion. Dywed erthygl o’r Telegraph (2011) ‘Primary schools which fail to teach times tables by heart are condemning children to a lifetime struggling with numbers, inspectors have warned.’ Un modd roedd y disgyblion yn dysgu ac yn ymarfer eu tablau lluosi oedd wrth eu hymadrodd pob dydd yn yr ‘amser carped’. Wrth ail-adrodd y broses yma, mae’r disgyblion yn atgyfnerthu’r ffeithiau rhif ac o’r diwedd, bydd y disgyblion yn medru galw i gof y ffeithiau yma a’i ddefnyddio o fewn eu gwaith. Dilynir hyn ymagweddau addysgu ymddygiadaethol, ‘ymddygiad wedi’i reoli lle mae athro yn ganolog yn ‘rhoi’ gwybodaeth ac mae’r disgybl yn dderbynnydd tawel o’r wybodaeth a’r ddealltwriaeth’ (Nelson, S., 2015). Wrth ail-adrodd ymatebion dymunol, sef eu tablau lluosi’n gywir, maent yn cael eu gwobrwyo am ymddygiad dymunol, sef pwyntiau Dojo neu sticeri yn yr ysgol dan sylw yn ystod PAP. Roedd ymddygiad annymunol yn colli allan ar ennill y pwyntiau Dojo, felly gwelir hyn fel y gosb. Er bod galw i gof y ffeithiau rhif yma’n sgil campus o ran datblygiad a llwyddiant y disgybl o fewn mathemateg, dadleuir Jo Boaler, athro addysg mathemateg yn Brifysgol Stanford, fod ‘timed multiplication tests cause anxiety for many children, blocking their working memory and preventing the recall of mathematical facts. Children may decide that they can’t do mathematics because of the stress around timed tests.’ (Stem Learning, 2015).
Modd arall roedd y disgyblion yn ymarfer eu tablau lluosi oedd yn ymarferol wrth wneud tasgau mathemateg o fewn thema’r dosbarth. Wrth wneud hyn, maent yn dysgu’r pwnc, sef mathemateg, yn drawsgwricwlaidd. Dywed Barnes (2015) yn ei lyfyr ‘An Introduction to Cross-Curricular Learning’ am bwysigrwydd dysgu’n drawsgwricwlaidd yn yr ysgol. Dywed ‘Cross-curricular learning recognises these multiple viewpoints and seeks to build more knowledgeable, lasting and transferable understandings of the world around us.’ Gwelir pwyslais ar ddysgu trawsgwricwlaidd wrth edrych yn Fframwaith y Cyfnod Sylfaen (2015) yn y sgil ‘trosglwyddo sgiliau mathemategol i weithgareddau chwarae a’r ystafell dosbarth’ (Cwricwlwm Cymru, 2015). Felly, awgrymir Llywodraeth Cymru fod defnydd o sgiliau rhif a mathemateg yn sgiliau sydd yn cael ei ddefnyddio’n naturiol ac yn gydol oes.
Yn ychwanegol i hyn, pwysleisir Donaldson yn ei adroddiad ‘Dyfodol Llwyddiannus’ (2015) am bwysigrwydd dysgu’n drawsgwricwlaidd. Cytuna Donaldson gyda Barnes (2015) yma wrth nodi ‘mae cymhwysedd mewn rhifedd yn hanfodol ar gyfer byw a gweithio’n annibynnol. Mae angen i blant a phobl ifanc gael cyfleoedd rheolaidd i feithrin mwy o ddealltwriaeth o rif ac, yn yr un modd â llythrennedd, i gryfhau a defnyddio eu sgiliau rhifedd mewn gwahanol gyd-destunau’. Rhoddir pwyslais hefyd ar rôl yr athrawes yn yr adroddiad yma. Dywedir ‘Mae’n bwysig bod yr holl athrawon a staff eraill sy’n gweithio gyda phlant a phobl ifanc yn deall beth yw’r ffordd orau o gryfhau’r sgiliau hyn ac yn manteisio ar gyfleoedd i atgyfnerthu’r hyn a ddysgwyd mewn ffordd briodol. Mae cydran rhifedd y FfLlRh yn rhoi cyfarwyddyd ynghylch dull cyffredin o gryfhau sgiliau o’r fath ar wahanol gamau datblygiadol’. Cyfeirir hyn yn benodol at wybodaeth pwnc yr athrawes, sydd yn angenrheidiol wrth ddeall anghenion y disgyblion.
Wrth wneud y dasg, sylweddolodd yr athrawes dosbarth fod disgyblion y grŵp gallu is methu deall y dull gweithio allan ar gyfer y dasg. Rôl yr athrawes yna oedd darganfod ac awgrymu dull gwahanol i’r disgyblion yma ac addasu’r addysgu er mwyn sicrhau eu bod yn deall y dasg ac yn medru cwblhau’r dasg. Roedd rhaid i’r athrawes defnyddio ei gwybodaeth pwnc er mwyn dod o hyd i’r dull newydd yma, a chafodd hyn ei wneud yn effeithiol. Defnyddiwyd dull syml o gael y disgyblion i dynnu cylchoedd a’u llenwi gyda’r rhif penodol a oedd yn sicrhau fod yr ateb yn weledol i’r disgyblion wrth ddatrys y broblem. Nid yn unig yn y Cyfnod Sylfaen oedd mathemateg yn cael ei wneud yn drawsgwricwlaidd, ond gwelir hyn hefyd ym mlwyddyn 6. Dywedir y ‘Rhaglen Astudio ar gyfer Mathemateg Cyfnodau Allweddol 2-4’ dylai disgyblion ‘trosglwyddo sgiliau mathemategol i amrywiaeth o gyd-destunau a sefyllfaoedd bob dydd’ (Cwricwlwm Cymru, 2015). Gwelais hyn yn ystod y ‘cylchdro thema’ o fewn y dosbarth, lle’r oedd y disgyblion yn gwneud mathemateg thematig, sy’n datblygu nifer o sgiliau’n drawsgwricwlaidd.
Wrth edrych ar adroddiad Donaldson (2015), gwelir ei fod yn cyfeirio at ddysgu trawsgwricwlaidd yn ei bedwar diben sef ‘unigolion iach, hyderus’, ‘dysgwyr uchelgeisiol, galluog’, ‘cyfranwyr mentrus, creadigol’, a ‘dinasyddion egwyddorol, gwybodus’. Nodir o fewn y diben ‘dysgwyr uchelgeisiol, galluog’ dylai disgyblion ‘datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwyso at wahanol gyd-destunau’. I atgyfnerthu hyn, dywed hefyd dylent ‘defnyddio rhif yn effeithiol mewn gwahanol gyd-destunau’ a ‘deall sut i ddehongli data a chymhwyso cysyniadau mathemategol’. Gwelir hyn yn ystod fy mhrofiad yn y dosbarth flwyddyn 2 wrth i bob tasg cynnwys elfen rhifedd, er enghraifft, roedd yr athrawes yn defnyddio’r ardal mathemateg yn ystod pob tasg gan osod her yn y ddarpariaeth cyfoethogi. Roedd y rhain yn cynnwys gemau rhifedd ar y cyfrifiaduron, sydd hefyd yn datblygu eu sgiliau TGCh, a gemau mathemateg megis gem dis a ‘connect 4’. Roedd yr ardaloedd yn cynnwys cyfleoedd i ddysgu trwy chwarae, sydd yn gwneud y dysgu’n fwy diddorol i’r disgyblion ac yn datblygu ei sgiliau rhif heb i’r disgyblion sylweddoli.
Defnyddiodd yr athrawes yn nosbarth blwyddyn 2 ei wybodaeth pwnc wrth iddi sylweddoli fod ambell ddisgybl o’r grŵp gallu uwch yn ddatblygedig o fewn y pwnc. Roedd y disgyblion penodol yma o ganlyniad ar fin dysgu ei thabl 3, sydd yn sgil sy’n ymddangos yn gwricwlwm cyfnod allweddol 2 sef ‘galw tablau lluosi 2, 3, 4, 5 a 10 i gof a’u defnyddio i ddatrys problemau lluosi’ (Cwricwlwm Cymru, 2015). Yn ychwanegol, roedd gan ddau ddisgybl cyfle i fynychu gwersi mathemateg blwyddyn 3 yn wythnosol, a gwelir yr athrawes hon fel cyfle i’r disgyblion penodol datblygu ei sgiliau rhif ym mhellach gan fod eu gallu yn rhagorol o fewn y pwnc. Defnyddiodd yr athrawes ei gwybodaeth pwnc wrth sylweddoli fod y disgyblion yma yn fedrus, ac wedi gweithredu ar hyn o ganlyniad.
Ar ôl adlewyrchu ar brofiadau o’r ddau sgil dan sylw yn y Profiad Addysgu Proffesiynol, sef ‘sillafu geiriau aml eu defnydd yn gywir’ ar gyfer Iaith ac yna ‘galw i gof dablau lluosi 2, 5 a 10 a’u defnyddio’ ar gyfer Mathemateg, sylweddolaf mai gwybodaeth pwnc yr athrawes sy’n holl bwysig er mwyn sicrhau datblygiad llwyddiannus y disgybl o fewn y pwnc. Rhaid sicrhau fod gan yr athrawes dealltwriaeth gadarn a sgiliau datblygedig o fewn y pwnc er mwyn eu trosglwyddo i’r disgyblion.

